Hatha-jooga

Hatha jooga (sanskriti sõnast हठ, haṭha, 'tugevus') on India joogatraditsioonist pärinev kehaliste harjutuste süsteem, mille eesmärk on korrastada inimese keha ja psüühika toimimist.James Mallinson, Hatha Yoga Kõnekeeles nimetatakse hatha joogat kui kehaliste harjutuste süsteemi ka lihtsalt joogaks.

Üks mõjukamaid tekste hatha jooga teemal on 15. sajandist pärinev "Haṭha Yoga Pradīpikā", mille kirjutas Svāmi Svātmārāma. Olulised ajaloolised allikad on ka "Gheranda Samhita" ja "Shiva Samhita" ning hilisem, Srinivasabhatta Mahayogaindra kirjutatud "Hatharatnavali".Swami Muktibodhananda Saraswati and Swami Satyananda Saraswati. Hatha Yoga Pradipika. Yoga Publications Trust, 2000, ISBN 978-81-85787-38-1, p. 1. 16.–17. sajandist pärineva Shiva Samhita kohaselt rajas hatha jooga jumal Šiva.Patañjali, "Yogasūtra", tõlkinud Martti Kalda, 2015, lk 58.Mikel Burley, Haṭha-Yoga: Its Context, Theory, and Practice, Delhi: Motilal Banarsidass Publ., (Jan 1, 2000) 

Hatha jooga praktikas pööratakse suurt tähelepanu kehaasenditele (āsana) ja hingamisele (prānāyāma) ning erilise energiat kandva ihuvedeliku (kundalini) suunamisele. Oluline on ka keha puhastamine, askees, maagia jpm. Kõik see teenib vaimset arengut ja aitab kaasa üleloomulike võimete (siddhi) saavutamisele.Patañjali, "Yogasūtra", tõlkinud Martti Kalda, 2015, lk 57–59.

Hatha jooga sugemeid on nüüdisajal läänemaailmas rakendatud ravikehakultuuris ja meditsiinis. Mitmesugused hatha jooga treeningud ja koolitused on 1990. aastatest levinud ka Eestis. Enamasti ei pöörata nende puhul erilist tähelepanu vaimsetele väärtustele. Ameerika Ühendriikides on hinduistliku liikumise juhtiv organisatsioon Hindu American Foundation juhtinud tähelepanu sellele, kuidas vaimse õpetuse traditsioon on taandatud üksnes kehalistele poosidele.Not as Old as You Think Open, 12 February 2011

Vaata ka
akrojooga
kehakultuur

Viited

 Välislingid 
 Not as Old as You Think Open, 12 February 2011

Kategooria:India kultuur
Kategooria:Kehakultuur
Kategooria:Jooga